El xef Santi Garrido del restaurant alboraier La Pepa Bluespace participarà en TastArròs amb la marca Alboraia Turisme
30 de març de 2022

TastArròs, una de les majors celebracions d'arròs de l'any que tindrà lloc els dies 2 i 3 d'abril en la plaça de l'Ajuntament de València d'11.00 a 16.00 hores, comptarà amb la participació del xef Santi Garrido, del restaurant La Pepa Bluespace d'Alboraia. Ho farà amb el segell d'Alboraia Turisme, la marca turística de la localitat de l'Horta Nord, que decorarà el braç de la indumentària de cuiner que l'alcalde, Miguel Chavarría, li ha entregat recentment en les dependències del Consistori per a donar suport a la seua participació en la cinquena edició de l'esdeveniment gastronòmic.

En aquestes jornades dedicades a la cultura, la tradició i la gastronomia de l'arròs, el professional de la cuina durà a terme la seua paella de secret ibèric de bellota, boletus i foie arròs roig de carabiners amb fruits de mar, varietat albufera. Aquest plat compartirà espai amb el de les desenes de xefs que estan convocats a cuinar en directe arrossos clàssics i actuals i els resultats dels quals podran ser degustats posteriorment per 4 euros. L'ambaixador serà Quique Dacosta, xef amb tres estreles Michelin.

Les jornades es complementen amb un enorme sequer d'arròs urbà, showcookings en viu, tallers, el concurs arrosser del futur, concerts amb grups valencians, jocs i animacions per a xiquets i xiquetes i exposicions entre altres activitats com a part de la iniciativa de promoció del cereal estrela de la Comunitat Valenciana en col·laboració amb la D. O. Arròs de València.

Alboraia Turisme és la marca turística que s'assenta sobre quatre pilars: Cultura, Mar, Horta i Orxata. A aquest últim camp, que inclou tota la gastronomia local, també pertany la Ruta de la Tapa, una iniciativa en la qual els bars i restaurants adherits participen amb una tapa i una beguda a un determinat preu i en l'última edició del qual en 2019, abans de la pandèmia COVID-19, es va alçar Santi Garrido amb la victòria del concurs.